Athugið : Þessar síður fjalla um alþingiskosningarnar 27. apríl 2013 . Refsiákvæði Refsiákvæði Það varðar sektum , ef ekki liggur þyngri refsing við eftir öðrum ákvæðum laga um kosningar til Alþingis eða eftir öðrum lögum , ef sveitarstjórn , kjörstjórn , utankjörfundarkjörstjóri eða embættismaður hagar fyrirskipaðri framkvæmd laga þessara vísvitandi á ólöglegan hátt eða vanrækir hana . Ef kjósandi gerir sér upp sjónleysi eða önnur forföll til að fá aðstoð við kosningu . Ef kjörstjórnarmaður eða utankjörfundarkjörstjóri njósnar um hvernig kjósandi kýs eða hefur kosið , eða gefur vísvitandi villandi kosningaleiðbeiningar . Ef kjörstjórnarmaður eða utankjörfundarkjörstjóri , eða fulltrúi kjósanda , sem aðstoð veitir , segir frá því hvernig kjósandi , sem hann hefur aðstoðað , hefur greitt atkvæði . Ef maður tekur fé eða fríðindi fyrir að greiða atkvæði , láta vera að greiða atkvæði eða að greiða atkvæði á ákveðinn hátt . Ef fulltrúi kjósanda skv. 63. eða 86. gr. gerist fulltrúi annars kjósanda við sömu kosningu .